# Bob Blek

### Из пројекта Википедија

Овом чланку или једном његовом делу је потребно прерађивање. То подразумева уклапање потпунијег и тачнијег садржаја, уклањање сувишног и неодговарајућег текста, додавање референци и слична уређивања, како би се добио квалитетан и енциклопедијски чланак.
Погледајте како се мења страна за помоћ, или страну за разговор. Уклоните ову поруку када завршите.
Naslovna stranica srpskog izdanja knjige Ukidanje rada.

Bob Blek (Bob Black, 1951.) je savremeni teoretičar društva i anarhista, poznat kao zastupnik teorije ukidanja rada, koji tvrdi da je rad uzrok svih nevolja na svetu. On predlaže stvaranje društva zasnovanog na igri, zabavi, kreativnosti, druženju i umetnosti, i sistem distribucije zasnovan na poklonu.

Robert C. Blek je rođen 1951, u Detroitu. Tokom školovanja, bio je izbacivan iz trećeg, šestog, osmog i dvanaestog razreda. Iz rodnog Detroita otišao je u Berkli, Kalifornija, gde je studirao pravo i društvene nauke. Tu negde, na potezu od Berklija do San Franciska, Robert C. postaje Bob Blek. U atmosferi opšteg radikalizma, Bob je lako prepoznao svoj ambijent. Uticaji su bili brojni i često kontradiktorni: Nova levica (Herbert Markuze, frankfurtovci, Norman O’Braun), Vilhelm Rajh, Pol Gudman, anarhisti, brojne radikalne grupe iz oblasti San Franciska i drugih delova Amerike (Yippies, Motherfuckers, Weathermen). A početkom 1970-ih, s druge strane okeana stiže i odlučujući udarac, situacionizam.

Ubrzo posle toga, Bob otkriva da i sam ima nešto da kaže. U to vreme počinje da pravi i distribuira postere i letke u okviru svoje Poslednje Internacionale. Malo kasnije stiže i Ukidanje rada: jedan od najpopularnijih i najšire distribuiranih anarhističkih pamfleta ikada.

Bob Blek je, prema sopstvenim rečima, svoju čuvenu teoriju o ukidanju rada prvu put izložio u obliku govora koji je održao u klubu za “zabavu odraslih” Gorila Groto u San Francisku 1981. Izlaganje je započeo rečima “niko ne bi trebalo da radi” što je u samom startu isprovociralo veći deo publike. Ubrzo je došlo do komešanja na vratima gde je obezbeđenje izbacivalo bučnu grupu pankera, koji su, na Blekov podsticaj, pokušavali da uđu besplatno, a veče se završilo tako što je gazda kluba poslao gorile iz obezbeđenja ga isprebijaju i izbace napolje.

Bob Blek je danas jedan od najpoznatijih i najkontroverznijih anarhista.

## [уреди] Citati

- “Niko nikad ne bi trebalo da radi. Rad je uzrok sve bede ovoga sveta. Skoro svako zlo koje vam može pasti na pamet, potiče od rada ili od života u svetu podređenom radu. Da bismo prestali da patimo, pre svega treba da prestanemo da radimo.”

- “Slobodno vreme je eufemizam za lični rad koji kao faktor proizvodnje podrazumeva ne samo transport sebe o sopstvenim troškovima do radnog mesta i nazad, već podrazumeva i glavnu odgovornost za sopstveno održavanje i opravku.”

## [уреди] Dela

Knjige:

- Ukidanje rada
- Anarchy After Leftism

Tekstovi:

- Anarhizam i druge prepreke na putu ka Anarhiji
- The Anti-Anarchists Conspiracy: An Empirical Test (1991)
- You can’t blow social relationship…But you can have fun trying! (1992)

# [уреди] Spoljašnje veze

- Ukidanje rada (na srpskom)
- Feminizam kao fašizam (na srpskom)
- Arhiva velikog broja Bobovih tekstova (na engleskom)

Добављено из "http://sr.wikipedia.org../../../b/o/b/Bob_Blek_7740.html"

Категорије страница: Чланци за прерађивање · Анархисти · Рођени 1951.

##### Views

- Чланак
- разговор
- Тренутна ревизија

##### Претрага

##### Други језици

- English
- Esperanto
- Français
- Português
- Svenska